b'\n_START_ARTICLE_\nGerundiivi\n_START_PARAGRAPH_\nGerundiivi on kielitieteess\xc3\xa4 k\xc3\xa4ytett\xc3\xa4v\xc3\xa4 k\xc3\xa4site, joka tarkoittaa eri kieliss\xc3\xa4 erityyppisi\xc3\xa4 verbimuotoja: se on verbaaliadjektiivi, verbaalinen adverbi tai finiittinen verbi. L\xc3\xa4hesk\xc3\xa4\xc3\xa4n kaikissa kieliss\xc3\xa4 ei ole gerundiivia.\n_START_SECTION_\nLatinassa\n_START_PARAGRAPH_\nLatinan kieless\xc3\xa4 gerundiivi on verbaaliadjektiivi, joka ilmaisee, ett\xc3\xa4 nomini ansaitsee olla tai sen tulee olla toiminnan objektina. T\xc3\xa4st\xc3\xa4 verbimuodosta k\xc3\xa4ytet\xc3\xa4\xc3\xa4n my\xc3\xb6s nimityst\xc3\xa4 partisiipin passiivin futuuri. Esimerkiksi suomen kielen lause Kissa on ruokittava vastaa gerundiivia merkitykselt\xc3\xa4\xc3\xa4n.\n_START_SECTION_\nMuinaiskreikassa\n_START_PARAGRAPH_\nMuinaiskreikassa gerundiivi on samankaltainen adjektiiviverbi kuin latinassa.\n_START_SECTION_\nTigrinjassa\n_START_PARAGRAPH_\nTigrinjan kieless\xc3\xa4 gerundiivi ei ole adjektiiviverbi eik\xc3\xa4 verbaalinen adverbi, vaan finiittinen verbi. Se viittaa loppuun suoritettuun toimintaan, jonka vaikutus kest\xc3\xa4\xc3\xa4 edelleen. Gerundiivia voidaan k\xc3\xa4ytt\xc3\xa4\xc3\xa4 yksin\xc3\xa4\xc3\xa4n, mutta se voidaan my\xc3\xb6s ketjuttaa toisen gerundiivin kanssa; j\xc3\xa4lkimm\xc3\xa4isess\xc3\xa4 tilanteessa se on joissakin tapauksissa k\xc3\xa4\xc3\xa4nnett\xc3\xa4viss\xc3\xa4 lauseenvastikkeella: Bitri hidju kheydu (sananmukaisesti: Sauvaan h\xc3\xa4n-tarttui h\xc3\xa4n-alkoi-k\xc3\xa4vell\xc3\xa4, mik\xc3\xa4 tarkoittaa: Pit\xc3\xa4ess\xc3\xa4\xc3\xa4n sauvaa h\xc3\xa4n k\xc3\xa4velee eli k\xc3\xa4yt\xc3\xa4nn\xc3\xb6ss\xc3\xa4: H\xc3\xa4n kantaa sauvaa).'